Mõned  viited edasiseks lugemiseks: ülaltoodud kartellimudel pärineb  James Friedmanilt.  Edward Green ja Robert Porter lisasid mudelisse ebakindluse - tegelikkuses on palju juhuslikkust ja seetõttu ei tea kunagi täpselt, kas keegi on kokkuleppevastaselt hinda langetanud või on lihtsalt turuolud halvad. Nad näitasid, et ka sellistes tingimustes on kartelli võimalik hoida, aga leidsid, et aeg-ajalt on lühiajalised hinnasõjad vältimatud. Ilma nendeta oleks motiiv ja võimalus kokkuleppest taganeda liiga suur.  Robert Porter leidis, et see mudel kirjeldab hästi raudteekartelli Chicago lähistel 1880-1886. Miks just niisugusel ammusel ajal? Sest aastal 1890 keelati Ameerikas kartellikokkulepped (Sherman Act). Kuni selle ajani olid kartellid igati legaalsed ja kartelli kuuluvad firmad teatasid oma osalemisest ja kokkulepetest avalikult. Siinkohal soovitus magistritööks: Porteri mudeliga saaks ilmselt üsna hästi ka Eesti kartellihõngulisi sektoreid uurida.